Document ID: /roh_data/filtered/fineweb-2-filterrobots_roh.jsonl.gz/62642

Pro Svizra Rumantscha
La Pro Svizra Rumantscha (PSR) è in'uniun independenta per la promoziun da la lingua rumantscha. Oriundamain è ella vegnida fundada per realisar ina gasetta quotidiana rumantscha. Cura che La Quotidiana è vegnida lantschada è l'uniun sa deditgada ad auters projects, sco p. ex. la realisaziun d'in med d'instrucziun per l'avischinaziun dals Svizzers tudestgs al rumantsch. Actualmain organisescha la PSR in barat da classas tranter ils differents idioms e sustegna La Quotidiana cun regalar abunaments. Il 2017 po l'uniun festivar ses giubileum da 25 onns. Annetta Zini, oriunda da l'Engiadina bassa e Flurin Bundi, oriund da la Surselva èn ils actuals co-presidents da la PSR.